Rakennustapaseloste, asunnot

**Rakenteet**

Asuinrakennus on betonirunkoinen.

Asuinrakennus perustetaan betonianturoin tukipaalujen välityksellä kantavan maakerroksen tai kallion varaan.

Alapohjat ovat pääosin ontelolaattarakenteiset, osin maanvaraisella betonilaatalla. Välipohja- ja yläpohjarakenteet ovat ontelolaattarakenteisia. Vesikate on viistolla osuudella peltikate, tasakaton osuudella bitumihuopa.

###### Julkisivut

Ulkoseinät ovat pääosin betonielementtirakenteisia. Julkisivujen materiaalit sekä alueet on osoitettu julkisivupiirustuksissa.

###### Parvekkeet

Parvekkeet ovat katettuja ja lasitettuja. Kantavat rakenteet ovat betonia. Parvekkeiden kaiteet ovat lasitettuja umpikaiteita. Parvekkeiden näköestesäleiköt julkisivukuvien mukaan. Säleiköt eivät ole liikuteltavia.

###### Väliseinät

Asuntojen väliset kantavat seinät ovat betoni-rakenteiset. Märkätilojen seinät ovat levy- tai kivirakenteisia. Kevyet väliseinät ovat pääosin metallirankaisia kipsilevyseiniä.

###### Ikkunat ja ovet

Ikkunat ovat pääosin 3-lasisia sisään aukeavia puualumiini-ikkunoita, joiden uloin puite ja ulkokarmin pinta on polttomaalattua alumiinia. Parvekkeiden ovet ovat lasiaukollisia puuovia, joiden ulkopinta on alumiini-verhoiltu ja polttomaalattu kuten puuikkunoiden. Kaikissa ikkunoissa on valkoiset sälekaihtimet. Parvekkeen ovissa sälekaihtimet ovat pinta-asennettuja. Osassa ikkunoita on ns, auringonsuojalasit. Ko. lasien kirkkausaste on erilainen kuin normaali-ikkunoiden.

Väliovet ovat valkoisia tehdasmaalattuja laakaovia.

Saunallisten asuntojen löylyhuoneiden ovet ovat kokolasiovia.

###### Lattiat

Olohuoneissa, makuuhuoneissa ja keittiöissä on lautaparketti. Kiintokalusteiden alle ei parkettia asenneta. Pesuhuoneissa ja saunoissa on laatoitus. Tilojen yksilöidyt lattiapinnoitteet löytyvät muutostyöoppaasta.

###### Seinät

Seinät ovat pääosin maalattuja. Maalausta ei uloteta kalusteiden taakse. Keittiöissä työpöytien ja ylä-kaappien välit on laatoitettu. Pesuhuonetilojen seinät ovat kauttaaltaan laatoitetut. Saunojen (asuntotyyppien mukaan) seinät paneloidaan. Laattatyypit kts. muutostyöopas.

###### Katot

Asuinhuoneiden katoissa on pääosin ruiskutasoitus. Alas lasketuissa katoissa sekä koteloissa tai vastaavissa paikoissa on tasoitus ja maalaus. Saunan ja/tai pesuhuoneen sekä erillis-wc:n katot paneloidaan.

###### Kalusteet

Keittiökalusteet ja komerot ovat tehdasvalmisteisia, vakiomallisia kalusteita. Keittiökaappien ovet ovat vakiomallistoa, ks. muutostyöopas.

Työpöydät ovat laminaatti-pintaisia, vakiosävyisiä tasoja. Keittiön pesualtaat ovat työpöytään upotettuja malleja, materiaali ruostumatonta terästä. Makuuhuoneiden ja eteisten komeroiden ovet ovat kalustesuunnitelman mukaiset. Eteisen komeroissa tilavaraus liukuoville

Pesuhuonetiloissa olevat, kalustekaavioissa esitetyt, yksilöidyt kaapit ovat vakiomallisia suunnitelmien osoittamassa laajuudessa.

###### Koneet ja laitteet

Asunnoissa on keraaminen liesitaso ja erillinen kalusteuuni, astianpesukone ja jääkaappi-pakastin-yhdistelmä (yksi tai kaksi kylmäyksikköä pohjapiirroksen laajuudessa) sekä ilmanvaihto-järjestelmään soveltuva liesikupu.

Saunassa (asuntotyyppien mukaan) on sähkökiuas. Pesuhuoneessa on liitännät ja tilavaraukset pyykinpesukoneelle ja kondensoivalle kuivausrummulle (ei hormiliitäntää). Tarkemmat kalustesuunnitelmat on esitetty kalustekaavioissa ja muutostyöoppaassa.

###### Ilmanvaihto, lämmitys ja vesi

Asunnoissa ilmanvaihtojärjestelmänä on keskitetty lämmöntalteenotolla varustettu ilmanvaihtojärjestelmä (ilmanvaihtokonehuone kattokerroksessa).

Asuntojen lämmityksenä on termostaatein ohjattu vesikiertoinen patterilämmitys, joka on liitetty kaukolämpö-verkostoon. Kylpyhuoneissa on ns. sähköinen lattian mukavuuslämmitys (asunnon sähkönmittaus). Osassa pesuhuoneita on vesikiertoinen patteri, jotka on esitetty kph-kaavioissa.

Asunnot on varustettu huoneisto-kohtaisella etäluettavalla vedenmittauksella.

###### Muut järjestelmät

Antennijärjestelmänä on kaapelitelevisio.

Asunnot varustetaan tiedonsiirron mahdollistavalla laaja-kaistaisella tietoliikennekaapeloinnilla.

Asunto-kohtainen internet-liittymä on yhtiössä valmiina (10 Mbit). Asukkailla on mahdollisuus tehdä sopimus lisätehosta liittymään suoraan operaattorin kanssa.

###### Piha-alueet ja paikoitus

Piha-alueet ja istutukset tehdään erillisen suunnitelman mukaan. Autopaikat varustetaan autolämmityspisteellä. 10 kpl autopaikoista sijaitsee autokatoksessa, 21 kpl autopaikkoja avopaikkoina pihalla.

**Kohteen rakenteita ja materiaaleja voidaan vaihtaa perustellusta syystä toisiin samanarvoisiin. Ostajan on tutustuttava lopullisiin myyntiasiakirjoihin viimeistään kauppakirjan allekirjoituksen yhteydessä**.